ඉන්දියා ක්‍රිකට් පුහුණුකරු තනතුර ඉන්දියාවේ ම කෙනෙකුට ලැබිය යුතු බවට හිටපු ජ්‍යෙෂ්ඨ ක්‍රීඩකයන් දෙදෙනකු විසින් ප්‍රකාශ කර තිබීම නිසා තමන්ට ඉදිරියේදී මුහුණදීමට සිදුවන අභියෝගවල තරම ඉන්දියා නව ක්‍රිකට් පුහුණුකරු ඩන්කන් ෆ්ලෙචර් ට දැනටමත් දැනී තිබේ.සිම්බාබ්වේ කණ්ඩායමේ හිටපු තුන් ඉරියව්වෙන්ම කැපී පෙනෙන ක්‍රීඩකයකු වූ ෆ්ලෙචර් එංගලන්ත පුහුණුකරු ලෙස කටයුතු කළ වසර අටක කාලය තුළදී ජනප්‍රිය චරිතයක් බවට පත්විය.ඉන්දියා ක්‍රිකට් පාලක මණ්ඩලය විසින් ඔහුට දෙවසරක කොන්ත්‍රාත්තුවක් පිරිනමා තිබේ.හිටපු ඉන්දීය ක්‍රිකට් නායකයන් දෙදෙනකු මෙන්ම ක්‍රිකට් ක්ෂේත්‍රයේ ප්‍රබල පුද්ගලයන් දෙදෙනකුද වන කපිල් දේව් හා සුනිල් ගවස්කාර්, ෆ්ලෙචර්ගේ පත්වීම පිළිබඳව ඔවුන්ගේ අසතුට පළකර සිටියහ.“ඩන්කන් ෆ්ලෙචර් කියන්නේ කවුද?”